Nyári rövid haj trendek 2017 - Így várd a legforróbb évszakot! - Szabó Imre Hair & BeautySzabó Imre Hair & Beauty
Kezdőoldal / BLOG / Nyári rövid haj trendek 2017 – Így várd a legforróbb évszakot!
Nyári rövid haj trendek 2017 – Így várd a legforróbb évszakot!
Végre megérkezett a tavasz, süt a nap, éledezik a természet. Már ilyenkor felmerül bennünk, hogy el kell kezdeni készülni a nyárra – lefoglaljuk a szállásokat, tervezzük a szabadságokat, ruhatárat újítunk és elkezdünk edzeni, hogy a hőn áhított alakot is elérjük a szezonra. Éppen ezért talán evidens, hogy frizuránkat is megújítsuk a forró hónapokra! A rövid hajat könnyű kezelni, de sokszor úgy érezhetjük, hogy nem tudunk már mit kitalálni, annak érdekében, hogy egészen más hatást keltsen hajkoronánk! A változatosság viszont gyönyörködtet, éppen ezért mi most megmutatjuk Neked a nyári rövid haj trendek 2017 összeállításunkat, csak annyi a dolgod, hogy kiválaszd a legjobban passzolót magadnak! Hajmustrára fel!
Oldalra fésült frufru
Szexi, de ugyanakkor félénkséget, ártatlanságot is sugároz az oldalra fésült, éppen a szem fölött végighaladó frufru! Ha eddig sosem vágattad ilyenre, akkor most próbáld ki, ha pedig egyébként is nagy rajongója vagy ennek a viseletnek, pluszban spékeld meg hajad egy feltűnő hajpánttal! Bohókás, játékos, titokzatos – rövid frizurához tökéletes!
Tömött bob
Éles szélek és épp egy leheletnyi ívesség – a szögegyenesre vágott short bob nagyon különleges frizura, melynek van egy olyan tulajdonsága, hogy egy jó nagy adag határozottságot ad viselőjének! Különösen akkor fog jól állni Neked, ha arcod ovális, hosszúkás, mert egyéb esetben keretek közé zárja az arcot! Hajad szuper tömöttnek, élettel telinek és dúsnak fog tűnni, ha így vágatod le!
Vízparti hullámok és a long bob szerelme
Gyönyörű, laza és szexis viselet, nyárra abszolút tökéletes! Bár nehéznek tűnhet a karbantartása, szinte abszolút nem igényel sok munkát, hiszen ebben az esetben a hullámoknak pont az a lényege, hogy „rendetlenül” omoljanak arcod köré! Biztos, hogy Te leszel a strand királynője, ha idén nyáron ezt a megjelenést választod magadnak!
Tüskés pixie
Szeretnél valami igazán extrém hajviseletet idén? Nem kell tovább keresgélned! A nyári rövid haj trendek 2017 listánkban ugyanis felbukkan a tüskés pixie, ami egyszerre egyedi, vad és nagyon menő! Könnyen kezelhető, gyorsan formázható, mégis különleges és figyelemfelkeltő! Ha nem szeretsz sokat bíbelődni a tükör előtt, akkor imádni fogod! Arra azonban vigyázz, hogy kizárólag a nagyon erős kisugárzású, önbizalommal teli nők tudják viselni az ennyire rövid hajat! Csak akkor vágj bele, ha úgy érzed, emelt fejjel tudsz vele vonulni, akár egy modell a nemzetközi kifutókon!
Simítsd hátra!
Nyári rövid hajtrendek 2017 összeállításunk kedvez a „bad hair day” rendszeres elszenvedőinek is! Ez a hátrasimított stílus gyakorlatilag a hosszú hajúak fejtetőre gumizott kócos kontyának felel meg. Minimális erőfeszítést igényel, legyél akármilyen rohanásban, biztosan lesz időd, hogy elkészítsd! Kétségtelenül jól néz ki! Ahhoz hogy ilyen frizurád legyen, fogj egy hajformázó zselét vagy pomádét, simítsd végig a hajadon – ha akarsz, csinálhatsz választékot is – és fésüld hátra az egészet egy sűrű fogú fésűvel!
A két idei kedvenc haj trend egyesül és egy, minden szempontból tökéletes viselet születik! Ez az ombre long bob! Nyárra kísérletezz a szivárvány színeivel, használj hajkrétát és próbálj ki minél több árnyalatot hajkoronádban! Garantáltan a fesztiválok kedvence leszel, főleg ha virágokkal is díszíted átmenetes loboncod! Nem vagy ennyire bevállalós, vagy hajad alja nem elég szőke ahhoz, hogy színkavalkádot alkoss? Ne csüggedj! Ebben az esetben válassz természetes színeket és erősítsd a natúr megjelenés szerelmeseinek táborát!
Most, hogy láttad a nyári rövid haj trendek 2017 válogatást kedvet kaptál egy vagány, hódító pixie cuthoz, vagy éppen egy csajos, visszafogott long bobhoz? Itt az ideje, hogy elhatározd magad és megcsináltasd magadnak az álomfrizurát a strandszezonra! Profi fodrászaink kezei alatt nem kell félned attól, hogy a végeredmény nem fog tetszeni! Tökéletes, prémium alapanyagok, luxus kényeztetés, kellemes időtöltés – tapasztald meg Te is, hogy milyen nálunk szépülni! Ismerd meg fodrászati szolgáltatásainkat és jelentkezz be egy frizura frissítésre!